cyanic-selkie/wikianc huggingface dataset:
আথমুকাম
এই শহরে এজেকে নীলম বিশ্ববিদ্যালয়ের ক্যাম্পাস অবস্থিত, এখানে এর কম্পিউটার বিজ্ঞান, ভূগোল ও ইংরেজি বিভাগ রয়েছে। এখানে দুটি ডিগ্রি কলেজ রয়েছে, যার মধ্যে একটি মেয়েদের ও আরেকটি ছেলেদের জন্য রয়েছে। নীলম ইনস্টিটিউট অফ সায়েন্স অ্যান্ড হিউম্যানিটিজ (NISH) এবং ওয়াসিয়া এডুকেশনাল একাডেমির মতো স্কুলগুলি মানসম্পন্ন শিক্ষা প্রদান করছে।
এখানে উপ-কমিশনার ও সহকারী কমিশনার, পুলিশ সুপার ইত্যাদির অফিস বিদ্যমান।
আনুশে আশরাফ
আনুশে আশরাফ   (জন্ম ১৪ এপ্রিল ১৯৮৩ করাচিতে) একজন পাকিস্তানি ভিজে এবং অভিনেত্রী। ভিজে হিসেবে তিনি মিউজিক চ্যানেল এমটিভি পাকিস্তানে নিয়োজিত হন। তিনি পিটিভি-এর জন্য একটি ১৩-পর্বের সিরিয়ালে সায়রা কাজমি পরিচালিত একটি নাটকেও অভিনয় করেছেন - যেটিতে তার ভূমিকা ছিল মেরিনা খান অভিনীত একজন সেরা বন্ধুর ভূমিকায়। তিনি এখন পন্ডস, ওয়ারিদ টেলিকম, ল'ৰেল, চিন্যেরে এবং এমটিভি-এর মতো ব্র্যান্ডের মুখপাত্র।
প্রাথমিক জীবন
আনুশে আশরাফ পাকিস্তানের সিন্ধু প্রদেশের করাচিতে একটি মুসলিম পরিবারে জন্মগ্রহণ করেন। তার বাবা একজন ব্যবসায়ী এবং রান্নার তেলের কারখানার মালিক। তার দুই বোন আছে, নাতাশা এবং আলিজে।তিনি এ লেভেল শেষ করার পর, ইংরেজি সাহিত্যে বিএ করেছেন। তিনি ২০০২ এর প্রথম দিকে তার কর্মজীবন শুরু করেন।
ব্যক্তিগত জীবন
তিনি বই পড়া, সাঁতার কাটা, ভ্রমণ করা উপভোগ করেন এবং প্রাণীদের খুব পছন্দ করেন। তিনি ওয়ার্ল্ড ওয়াইল্ডলাইফ ফান্ডের প্রতিনিধি এবং প্রাণীদের উদ্ধারকারী হিসেবে কাজ করছেন। তার বড় বোন, নাতাশা কিজিলবাশ, জালিম নাজরন সে এবং গোরায়ে রঙ কা জামানার মতো একাধিক পাকিস্তানি পপ মিউজিক ভিডিওতে মডেলিং করেছেন।
কর্মজীবন
আনুশে আশরাফ পাকিস্তানের একজন তরুণ গতিশীল স্টাইল আইকন।তিনি ভিজে হিসাবে কর্মজীবন শুরু করেছিলেন এবং ফ্যাশন মডেলিং করেছেন এবং নিজে পোশাক উদ্যোগতার কাজ শুরু করেন। আনুশে আশরাফ বর্তমানে একজন সুপরিচিত ভিজে এবং অভিনেত্রী এবং এখন পাকিস্তানের একজন ফ্যাশন মডেল এবং ডিজাইনার। তিনি ২০০২ সালে সিন্ধু সঙ্গীতের জন্য ভিজে-এর প্রাথমিক স্ট্রিংগুলির একজন হিসাবে খ্যাতি অর্জন করেছিলেন।একজন ভিজে হওয়ার পর, তিনি সায়রা কাজমি পরিচালিত পাকিস্তান টেলিভিশনের একটি সিরিয়ালে অতিথি হিসেবে উপস্থিতি হতেন। তিনি বর্তমানে সিটি এফএম ৮৯-এর ব্রেকফাস্ট শোয়ের উপস্থাপক হিসাবে কাজ করছেন।
হাস্যোজ্জ্বল মুখ এবং প্রাণবন্ত ব্যক্তিত্বের এই তরুণ মডেল নিজেকে "বন্ধুত্বপূর্ণ, অতিশয় প্রেমময় ব্যক্তি" হিসাবে বর্ণনা করেছেন। তিনি সম্প্রতি অন্যান্য মডেলের সাথে ল'ওরিয়াল প্যারিসের একটি ফ্যাশন শ্যুটে উপস্থিত হয়েছেন।
অনুশে সম্প্রতি করাচিতে ব্লক সেভেন নামে তার বোনদের সাথে একটি নতুন পোশাক শিল্পের কাজ শুরু করেছেন।এটি একটি পশ্চিমা পোশাকের ব্র্যান্ড এবং আনুশে আশরাফ নিজেই তার প্রতিষ্ঠানের বাণিজ্যিক মুখপাত্র হিসেবে কাজ করছেন।
তিনি তার প্রতিষ্ঠান করাচিতে শুরু করেছেন এবং ভবিষ্যতে লাহোর এবং ইসলামাবাদে সম্প্রসারণের পরিকল্পনা করছেন৷
২০১২ সালের সেপ্টেম্বরে, আনুশে আশরাফ হেলথ টিভিতে সকালের অনুষ্ঠানে উপস্থাপক হিসেবে যোগ দেন।২০১৭ সালে তিনি আবার সংক্ষিপ্ত সময়ের জন্য নিযুক্ত হয়ে ছিলেন।
ট্রেন্ডসেটার
আশরাফ পাকিস্তান টেলিভিশন, ইন্দাস টিভি এর সাথে কাজ করেছেন এবং বর্তমানে এমটিভি পাকিস্তান, এয়ারউয়াই মুসিক এবং স্টাইল ৩৬০ এর সাথে কাজ করছেন। তাকে উথ ওয়ে পোশাকে মডেলিং করতে দেখা যায়। তিনি সম্প্রতি এমটিভি ইন্ডিয়া দলের সাথে দেখা করতে ভারত ভ্রমণ করেছেন।
টেলিভিশন
একজন অভিনেত্রী হিসাবে, তিনি সেহরা মে সফর, চিনার ঘাঁটি এবং সানপ সিরহি-তে করেছেন।
গোদা চিংড়ি
গোদা চিংড়ি (বৈজ্ঞানিক নাম; Macrobrahcium rude) হল 'পালামনইডা' পরিবারের অন্তর্ভুক্ত একটি চিংড়ির প্রজাতি। স্থানীয় ভাবে গোদা ইছা, পাইট্টা ইছা, ছোলা ইছা, কুচো চিংড়ি ইত্যাদি নামে পরিচিত।
বিস্তৃত
এটি বাংলাদেশের স্থানীয় একটি প্রজাতি। বাংলাদেশের দক্ষিণের নদী ও খাল এ প্রজাতিটি দেখা যায়। বিশেষ করে বাগেরহাট, বরিশাল, পটুয়াখালী এবং সুন্দরবনে এ প্রজাতির চিংড়ি বেশি দেখা যায়। ভারত, কেনিয়া, দক্ষিণ আফ্রিকা সহ বিভিন্ন দেশে বর্তমানে এ চিংড়ি পাওয়া যায়।
খাদ্য
এ চিংড়ি সর্বভুক এবং বেশিরভাগ সময় শেওলা, কোমল ঘাস, বিভিন্ন ধরনের জৈব পদার্থ খেয়ে থাকে। জলজ উদ্ভিদের পাতা ও কাণ্ড, কোপেপড, মোলাস্কস, জলজ পোকামাকড়, কৃমি এবং অন্যান্য ক্রাস্টেসিয়ানও খেয়ে থাকে।
স্বভাব
এরা লোনা ও স্বাদু দুই রকমের পানিতেই থাকতে পারে এবং স্বচ্ছ স্রোতে থাকতে বেশি পছন্দ করে। এরা রাতে বেশি সক্রিয় থাকে।
সোনারিকা ভাদোরিয়া
সোনারিকা ভাদোরিয়া (জন্ম: ৩ ডিসেম্বর ১৯৯২) একজন ভারতীয় অভিনেত্রী, যিনি দেবো কে দেব...মহাদেব-এ দেবী পার্বতী / আদি শক্তি, পৃথ্বী বল্লভ - ইতিহাস ভি, রহস্য ভি-তে মৃণাল এবং দস্তান-ই-মহব্বত সেলিম আনারকলি-তে আনারকলি চরিত্রে অভিনয়ের জন্য সুপরিচিত।
প্রারম্ভিক জীবন
ভাদোরিয়া চম্বল নদী অঞ্চলের রাজপুত বংশধর। তার বাবা একজন নির্মাণ ব্যবসায়ী এবং তার মা গৃহকর্ত্রী। তিনি মুম্বইয়ে জন্মগ্রহণ করেছিলেন এবং সেখানেই শৈশব অতিবাহিত করেছিলেন। তিনি যশোধম উচ্চ বিদ্যালয় থেকে বিদ্যালয়ের পাঠ সম্পন্ন করেছিলেন এবং ডিজি রুপারেল কলেজ থেকে প্রাক-বিশ্ববিদ্যালয় পড়াশোনা শেষ করেছিলেন।
গণমাধ্যম
২০১৮ সালে ভাদোরিয়া দ্য টাইমস অব ইন্ডিয়া র ভারতীয় টেলিভিশনের "শীর্ষ ২০ সর্বাধিক আকাঙ্খিত নারী"-দের মধ্যে তালিকাভুক্ত হয়েছিলেন।
ভারত (চলচ্চিত্র)
ভারত হলো একটি ভারতীয় হিন্দি-ভাষার চলচ্চিত্র। ছবিটি পরিচালনা করেছেন আলী আব্বাস জাফর এবং রিল লাইফ প্রোডাকশন, টি-সিরিজ, সালমান খান ফিল্মসের ব্যানারে তৈরি হয়েছে। এটি প্রযোজনা করেছেন অতুল অগ্নিহোত্রী, আলভিরা খান অগ্নিহোত্রী, ভূষণ কুমার এবং সালমা খান। এটি ২০১৯ সালে ঈদে মুক্তি পায়। ২০১৮ সালের স্বাধীনতা দিবসে চলচ্চিত্রটির প্রথম টিজার মুক্তি পায়। এই চলচ্চিত্রটি বেশ কয়েকটি অঞ্চল ও দেশ যেমন: দিল্লি, পাঞ্জাব, মুম্বই, আবুধাবি, মাল্টা এবং স্পেনের মতো স্থান জুড়ে চিত্রায়ন করা হয়। আবুধাবির সীমান্তে মরুভূমি বিদ্যমান বলে চলচ্চিত্রটি চিত্রায়নে সুবিধা হয় এবং পাঞ্জাবে জালিয়ানওয়ালাবাগ অঞ্চলে এই চলচ্চিত্রটির মূল অংশ চিত্রায়ন করা হয়। অন্য একদল মুম্বই এবং আবুধাবিতে চিত্রায়ন করে। চলচ্চিত্রটি ২০১৪ সালের দক্ষিণ কোরীয় চলচ্চিত্র ওড টু মাই ফাদার অবলম্বনে বানানো।
নির্মাণ
২০১৮ সালের জুন মাসের শেষের দিকে চলচ্চিত্রটির শুটিং শুরু হয়। শুরুতে সালমান খানের বিপরীতে প্রিয়াংকা চোপড়ার অভিনয় করার কথা থাকলেও তার চরিত্রের শুটিং শুরু হবার আগেই তিনি সরে দাঁড়ান এবং তার পরিবর্তে চলচ্চিত্রটির সাথে ক্যাটরিনা কাইফ যুক্ত হন।
সাউন্ডট্রেক
চলচ্চিত্রটির সঙ্গীত পরিচালনা ও সুর করেছেন বিশাল-শেখর এবং গীত রচনা করেছেন ইরশাদ কামিল। এটি টি-সিরিজের ব্যানারের অধীনে মুক্তি দেওয়া হয়।
মুক্তি
চলচ্চিত্রটি ঈদুল ফিতর উপলক্ষে ২০১৯ সালের ৫ জুন মুক্তি পেয়েছে।
পল ডেনো
পল ফ্র্যাঙ্কলিন ডেনো (Paul Franklin Dano; ; জন্ম: ১৯ জুন ১৯৮৪) একজন মার্কিন অভিনেতা। তিনি ব্রডওয়ে মঞ্চে অভিনয়ের মধ্য দিয়ে তার পেশাদার অভিনয় জীবন শুরু করেন। তিনি এল.আই.ই. (২০০১) চলচ্চিত্রে অভিনয়ের জন্য শ্রেষ্ঠ নবাগত অভিনয়শিল্পী বিভাগে ইন্ডিপেন্ডেন্ট স্পিরিট পুরস্কার অর্জন করেন এবং লিটল মিস সানশাইন (২০০৬) চলচ্চিত্রে অভিনয় করে বিস্তর পরিচিতি অর্জন করেন। পল টমাস অ্যান্ডারসনের নাট্যধর্মী দেয়ার উইল বি ব্লাড (২০০৭) চলচ্চিত্রে যমজ চরিত্রে অভিনয় করে তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কারের মনোনয়ন লাভ করেন।
রিচার্ড ফোর্ডের উপন্যাস অবলম্বনে নির্মিত নাট্যধর্মী ওয়াইল্ডলাইফ (২০১৮) চলচ্চিত্র দিয়ে ডেনোর পরিচালনায় অভিষেক ঘটে। তিনি তার স্ত্রী জো কাজানের সাথে যৌথভাবে এর চিত্রনাট্যও লিখেন। এছাড়া ২০১৮ সালে তিনি শোটাইমের মিনি ধারাবাহিক এসকেপ অ্যাট ড্যানমোরা-এ একজন দাগী আসামী চরিত্রে অভিনয় করে সেরা পার্শ্ব অভিনেতা বিভাগে প্রাইমটাইম এমি পুরস্কারের মনোনয়ন লাভ করেন।
মাস'মাজে ভাষা
মাস'মাজে (মাস'মাদজে বা মেসেমেদজে নামেও পরিচিত) একটি আফ্রো-এশীয় ভাষা যা মধ্য চাদে প্রচলিত। বিচোচি প্রদেশের মৌবি হাদাবা ক্যান্টনে এ ভাষাভাষী লোক রয়েছে।
বহির্জাগতিক বুদ্ধিমত্তা অনুসন্ধান
বহির্জাগতিক বুদ্ধিমত্তা অনুসন্ধান বা সেটি (search for extraterrestrial intelligence, SETI) হল বহির্জাগতিক প্রাণ অনুসন্ধানের উদ্দেশ্যে পরিচালিত বৈজ্ঞানিক প্রচেষ্টাসমূহ।
বিংশ শতাব্দীর একদম গোড়ার দিকে বেতার প্রযুক্তি উদ্ভাবনের পর থেকেই এ বিষয়ে বৈজ্ঞানিক গবেষণা চলছে, এবং ১৯৮০ দশক থেকে সম্মিলিত আন্তর্জাতিক প্রয়াস শুরু হয়। এর ধারাবাহিকতায় সর্বশেষ ২০১৫ সালে তাত্ত্বিক পদার্থবিজ্ঞানী স্টিভেন হকিং এবং রুশ কোটিপতি ইয়ুরি মিলনার এর সমৃদ্ধ অর্থায়নে ব্রেকথ্রু লিসেন নামের একটি প্রকল্প চালু করা হয়েছে। সেটি প্রকল্পসমূহ মূলত বেতার বর্ণালীতে বহির্জাগতিক কৃত্রিম সংকেতের অনুসন্ধান করে, তাছাড়া কিছু প্রকল্পে বহির্জাগতিক সভ্যতার সাথে সরাসরি যোগাযোগের প্রচেষ্টাও করা হয়েছে। তবে এখন পর্যন্ত পৃথিবী-বহিস্থ কোন বুদ্ধিমত্তার অস্তিত্বের অকাট্য প্রমাণ পাওয়া যায়নি।
প্রাথমিক প্রয়াস
পৃথিবী ব্যতীত সৌরজগতের অন্যত্র বুদ্ধিমত্তার অনুসন্ধান অনেক আগে থেকেই শুরু হয়েছে। ১৮৯৬ সালে নিকোলা টেসলা ধারণা করেছিলেন যে তার আবিষ্কৃত তারবিহীন বৈদ্যুতিক যোগাযোগ পদ্ধতির বিবর্ধিত সংস্করণ দিয়ে মঙ্গল গ্রহের প্রাণীদের সাথে যোগাযোগ করা যেতে পারে। ১৮৯৯ সালে কলোরাডো স্প্রিংস পরীক্ষাকেন্দ্রে কাজ করার সময় তিনি ভেবেছিলেন যে তিনি মঙ্গল গ্রহ থেকে আগত একটি সংকেত শনাক্ত করেছেন, কারণ তার বেতার রিসিভারে পুনরাবৃত্তিরত একটি স্ট্যাটিক সংকেত বন্ধ হয়ে যেত মঙ্গল গ্রহ রাতের আকাশে অস্ত যাবার কাছাকাছি সময়ে। পরবর্তীকালে টেসলার এই উপাত্ত বিশ্লেষণ করে বিভিন্নভাবে ব্যাখ্যা করা হয়েছে, যেমন: তিনি হয়ত কিছুই আবিষ্কার করেননি, নতুন প্রযুক্তি নিয়ে কাজ করায় ভুল বুঝছিলেন, কিংবা তিনি হয়ত ইউরোপ থেকে গুলিয়েলমো মার্কোনির বেতার পরীক্ষার সংকেত শনাক্ত করছিলেন, এমনকি হয়ত বৃহস্পতির মেরুজ্যোতির প্রাকৃতিক বেতার সংকেত পাচ্ছিলেন। ১৯০০ এর দশকের গোড়ার দিকে মার্কোনি, লর্ড কেলভিন এবং ডেভিড পেক টড, টেসলার সঙ্গে সম্মতি জানিয়ে মন্তব্য করেন যে মঙ্গলগ্রহবাসীদের সঙ্গে যোগাযোগ করার জন্য বেতার মাধ্যম উপযুক্ত হতে পারে। এমনকি মার্কোনি নিজেও দাবি করেছেন যে তার বেতার স্টেশনগুলি সম্ভবত মঙ্গলগ্রহ থেকে আগত সংকেত শনাক্ত করেছিল।
১৯৫৯ সালের একটি প্রবন্ধে ফিলিপ মরিসন এবং জিউসেপ কোকোনি অণুতরঙ্গ বর্নালীতে সংকেত অনুসন্ধানের প্রস্তাব করেন এবং সম্ভাবনাময় কিছু কম্পাঙ্ক এবং লক্ষ্যকেও চিহ্নিত করেন।
১৯৬০ সালে কর্নেল বিশ্ববিদ্যালয়ের জ্যোতির্বিজ্ঞানী ফ্রাঙ্ক ড্রেক সর্বপ্রথম আধুনিক সেটি পরীক্ষা করেন, যার নাম ছিল "অজমা প্রকল্প" (এল ফ্র্যাঙ্ক বম রচিত কল্পকাহিনীর অজ-এর রানী চরিত্রটির নামে)। ড্রেক পশ্চিম ভার্জিনিয়ার গ্রিন ব্যাংকে অবস্থিত ব্যাসের একটি রেডিও টেলিস্কোপ দিয়ে টাউ সেটি এবং এপসাইলন এরিড্যানি তারাদুটি পর্যবেক্ষণ করেছিলেন। তিনি ১.৪২০ গিগাহার্টজ তরঙ্গদৈর্ঘ্যের কাছাকাছি অনুসন্ধান করেছিলেন, যা মহাবিশ্বের সবচেয়ে সুলভ উপাদান হাইড্রোজেন এর বর্ণালীর নিকটবর্তী বলে বহির্জাগতিক যোগাযোগ সংকেতের অন্যতম সম্ভাব্য উৎস বলে ধরে নেয়া হয়েছিল। একটি ১০০ হার্টজ ব্যান্ডউইথের একক-চ্যানেল রিসিভার ব্যবহার করে ওই তরঙ্গদৈর্ঘ্যের আশপাশে ৪০০ কিলোহার্টজ পরিসরে অনুসন্ধান চালানো হয়। তবে অবশেষে আগ্রহজনক কিছুই খুঁজে পাওয়া যায় নি।
১৯৬০ দশকে সোভিয়েত বিজ্ঞানীরা সেটি প্রকল্পে প্রবলভাবে আগ্রহী হয়ে ওঠেন, এবং শক্তিশালী রেডিও তরঙ্গ শনাক্তের আশায় সর্বদিকাভিমুখী এন্টেনা দিয়ে বেশ কয়েকটি অনুসন্ধান চালান। ১৯৬২ সালে সোভিয়েত জ্যোতির্বিজ্ঞানী ইয়োসিফ শক্লভস্কি এ গবেষণাক্ষেত্রে অগ্রণী ইউনিভার্স, লাইফ, ইন্টেলিজেন্স গ্রন্থটি রচনা করেন, এবং ১৯৬৬ সালে এই বইটির ভিত্তিতে মার্কিন জ্যোতির্বিজ্ঞানী কার্ল সেগান রচনা করেন ইন্টেলিজেন্ট লাইফ ইন দ্য ইউনিভার্স।
১৯৫৫ সালে সাইন্টিফিক আমেরিকান পত্রিকার মার্চ সংখ্যায় বিজ্ঞানী জন ড্যানিয়েল ক্রাউস একটি অধিবৃত্তাকার প্রতিফলকযুক্ত সমতলীয় বেতার টেলিস্কোপ ব্যবহার করে প্রাকৃতিক মহাবৈশ্বিক বেতার সংকেত অনুসন্ধানের একটি ধারণা বর্ণনা করেছিলেন। এর দুই বছরের মধ্যে ওহাইও স্টেট ইউনিভার্সিটি তার পরিকল্পনা বাস্তবায়নের অনুমোদন দেয়। মার্কিন ন্যাশনাল সায়েন্স ফাউন্ডেশন থেকে ৭১,০০০ মার্কিন ডলারের অনুদান দিয়ে ডেলাওয়্যারে জমিতে এই টেলিস্কোপ প্রকল্পের নির্মাণকাজ শুরু হয়। ওহাইও রাজ্য বিশ্ববিদ্যালয় বেতার পর্যবেক্ষণাগারটি পরবর্তীতে "বিগ ইয়ার" (The Big Ear) নামে পরিচিতি পায়। এটি ছিল বিশ্বের প্রথম বিরতিহীন সেটি প্রকল্প।
১৯৭১ সালে ফ্র্যাঙ্ক ড্রেক, হিউলেট-প্যাকার্ড কর্পোরেশনের বার্নার্ড এম. অলিভার এবং অন্যান্যদের সমন্বয়ে একটি সেটি গবেষণায় নাসা অর্থায়ন করেছিল। গবেষণার প্রদত্ত প্রতিবেদনে বিশ্বব্যাপী ১,৫০০ ডিশসম্পন্ন বেতার টেলিস্কোপ নিবেশ নির্মাণের প্রস্তাব দেয়া হয়। "সাইক্লপস প্রকল্প" নামে পরিচিত এই পরিকল্পনা বাস্তবায়নের খরচ ধরা হয়েছিল আনুমানিক এক হাজার কোটি মার্কিন ডলার। এই প্রকল্পটি তৈরি করা হয়নি, তবে প্রতিবেদনটি পরবর্তী অন্যান্য সেটি গবেষণার ভিত গঠন করে।
ওহাইও রাজ্য সেটি প্রকল্পটি ১৯৭৭ সালের ১৫ আগস্ট খ্যাতি অর্জন করে যখন এতে দায়িত্বরত একজন স্বেচ্ছাসেবক জেরি এহম্যান টেলিস্কোপে একটি চমকপ্রদ সংকেত প্রাপ্তি প্রত্যক্ষ করেন। তিনি দ্রুত সংকেতটি প্রিন্ট করে চিহ্নিত করেন এবং তার পাশে বিস্ময়বোধক "Wow!" লিখে রাখেন। ওয়াও! সংকেত, নামে পরিচিত এই পর্যবেক্ষণটিকে অনেকেই বহিরাগত সভ্যতার চিহ্নের জন্য সেরা প্রার্থী হিসাবে গণ্য করেন, যদিও পরবর্তী বেশ কয়েকটি অনুসন্ধান চালিয়েও সংকেতটির পুনরায় শনাক্ত করা যায়নি।
সেন্টিনেল, মেটা এবং বেটা
১৯৮০ সালে কার্ল সেগান, ব্রুস সি. মারে এবং লুই ফ্রাইডম্যান মার্কিন প্ল্যানেটারি সোসাইটি প্রতিষ্ঠা করেন, যা সেটি গবেষণার কাজে অংশত নিয়োজিত হয়েছিল।
১৯৮০ দশকের প্রথম দিকে হার্ভার্ডের পদার্থবিজ্ঞানী পল হরোভিৎজ সেটি অনুসন্ধানের পরবর্তী পদক্ষেপ হিসাবে বর্ণালি বিশ্লেষক এর নকশা উত্থাপন করেন। প্রচলিত টেবিলটপ বর্ণালী বিশ্লেষকগুলি এধরনের গবেষণার জন্য উপযুক্ত ছিল না, কারণ তারা এনালগ ফিল্টারের সারি দিয়ে তরঙ্গের নমুনা সংগ্রহ করত, এবং তাই তাদের গ্রহণযোগ্য চ্যানেলের সংখ্যা সীমাবদ্ধ ছিল। কিন্তু ইন্টিগ্রেটেড সার্কিটের ডিজিটাল সিগন্যাল প্রসেসিং (ডিএসপি) প্রযুক্তি দিয়ে অনেক বেশি সংখ্যক চ্যানেল পর্যবেক্ষণের ক্ষমতাসম্পন্ন স্বতঃসামঞ্জস্যকারী বেতার রিসিভার তৈরি করা সম্ভব ছিল। এভাবে ১৯৮১ সালে "সুটকেস সেটি" নামক একটি বহনযোগ্য বর্ণালী বিশ্লেষক তৈরি করা হয় যা সংকীর্ণ ব্যান্ডের ১.৩১ লাখ চ্যানেল পর্যবেক্ষণের ক্ষমতাসম্পন্ন। ১৯৮২ পর্যন্ত পরীক্ষামূলক ব্যবহারে এর নির্ভরযোগ্যতা প্রমাণিত হয়। এবং ১৯৮৩ সালে ম্যাসাচুসেটস এর ওক রিজ পর্যবেক্ষণাগারে হার্ভার্ড/স্মিথসোনিয়ান বেতার টেলিস্কোপে স্যুটকেস সেটির প্রাতিষ্ঠানিক ব্যবহার শুরু হয়। এই প্রকল্পের নাম ছিল "সেন্টিনেল" এবং এর কার্যক্রম ১৯৮৫ সাল পর্যন্ত অব্যাহত ছিল।
তবে আকাশের দ্রুত এবং বিশদ অনুসন্ধানের জন্য ১ লাখ ৩১ হাজার চ্যানেলও যথেষ্ট ছিল না, তাই ১৯৮৫ সালে সেন্টিনেলের উত্তরসুরি হিসেবে "মেটা" (Megachannel Extra-Terrestrial Assay, META) পরিকল্পনা গ্রহণ করা হয়। মেটা স্পেকট্রাম বিশ্লেষকের ৮৪ লাখ চ্যানেল পর্যবেক্ষণের ক্ষমতা ছিল এবং এর সূক্ষ্মতা ছিল ০.০৫ হার্টজ। মেটা এর একটি গুরুত্বপূর্ণ বৈশিষ্ট্য ছিল ডপলার ক্রিয়া দ্বারা পৃথিবী-উৎপন্ন এবং বহিরাগত সংকেত পৃথকভাবে চিহ্নিত করার দক্ষতা। প্ল্যানেটারি সোসাইটির সহায়তায় হরোভিৎজ প্রকল্পটির পরিচালনা করতেন, এবং চলচ্চিত্র নির্মাতা স্টিভেন স্পিলবার্গ এর অর্থায়নে আংশিক সাহায্য করতেন। ১৯৯০ সালে দক্ষিণ আকাশে পর্যবেক্ষণের জন্য আর্জেন্টিনায় মেটা ২ (META II) কাজ শুরু করে। ১৯৯৬ সালে যান্ত্রিক উন্নয়নের পর মেটা ২ এখনও চলমান রয়েছে।
মেটা এর পরবর্তী ধাপের প্রকল্প "বেটা" (Billion-channel Extraterrestrial Assay বা "BETA") নামে পরিচিত, যা ১৯৯৫ এর ৩০ অক্টোবর যাত্রা শুরু করে। বেটা এর কার্যক্ষমতার কেন্দ্রে রয়েছে ৬৩টি ফাস্ট ফুরিয়ে ট্রান্সফর্ম (FFT) ইঞ্জিন যাদের প্রতিটি ২২২-পয়েন্টের জটিল এফএফটি মাত্র দুই সেকেন্ডে গণনা করতে সক্ষম, এবং বিশেষায়িত ডিএসপি সুবিধা সম্পন্ন ২১টি সাধারণ কম্পিউটার। বেটা ০.৫ হার্টজ সূক্ষ্মতায় ২ কোটি ৫০ লাখ বেতার চ্যানেলের যুগপৎ পর্যবেক্ষণ করতে সক্ষম ছিল। এটি প্রতি ধাপে দুই সেকেন্ড সময় নিয়ে আট ধাপে ১.৪০০ থেকে ১.৭২০ গিগাহার্টজের অণুতরঙ্গ বর্ণালীর পর্যবেক্ষণ চালাত। বেটা প্রকল্পের একটি গুরুত্বপূর্ণ সামর্থ্য ছিল কোন সংকেতের দ্রুত এবং স্বয়ংক্রিয় পুনঃপর্যবেক্ষণ, যা সম্ভব হয়েছিল এর দ্বৈত পর্যবেক্ষণ দণ্ডের সাহায্যে। একটি পর্যবেক্ষক দণ্ড সামান্য পূর্বে এবং অন্যটি সামান্য পশ্চিমে থেকে মিলিতভাবে আকাশ পর্যবেক্ষণ করত। কোন আগত সম্ভাব্য সংকেত প্রথমে পূর্ব দণ্ড এবং তার পরে পশ্চিম দণ্ড অতিক্রম করতো, এবং অতিক্রমের গতি ছিল পৃথিবীর পার্শ্বীয় ঘূর্ণনের হারের সাথে সামঞ্জস্যপূর্ণ। এভাবে দুটি দণ্ডের পর্যবেক্ষণ একত্রিত করে একই সংকেতের জন্য দুটি পর্যবেক্ষণ সংগ্রহ করা সম্ভব হত।
সেন্টিনেল, মেটা এবং বেটা যে ২৬-মিটার বেতার টেলিস্কোপের ওপর নির্ভর করে কাজ করত, তা ১৯৯৯ সালের ২৩ মার্চ শক্তিশালী ঝড়ো বাতাসে গুরুতর ক্ষতিগ্রস্ত হয়। এর ফলে বেটা প্রকল্পের কার্যক্রম বন্ধ হয়ে যায়।
এমওপি এবং প্রজেক্ট ফিনিক্স
১৯৭৮ সালে নাসার সেটি প্রোগ্রামটি সিনেটর উইলিয়াম প্রক্সমিয়ারের ব্যাপক সমালোচনার শিকার হয়। এবং ১৯৮১ সালে কংগ্রেস কর্তৃক নাসার বাজেট থেকে সেটি গবেষণার অর্থায়ন বাতিল করা হয়; তবে কার্ল সেগান প্রক্সমিয়ারের সাথে আলাপ করে তাকে প্রকল্পটির গুরুত্ব বোঝাতে সক্ষম হন এবং ফলস্বরূপ ১৯৮২ সালে অর্থায়ন পুনরায় চালু হয়। ১৯৯২ সালে মার্কিন সরকারের প্রত্যক্ষ অর্থায়নে নাসা অণুতরঙ্গ পর্যবেক্ষণ প্রকল্প (এমওপি) রূপে একটি সেটি কার্যক্রম চালু হয়। আকাশের জরিপ পরিচালনা এবং নিকটবর্তী ৮০০টি চিহ্নিত নক্ষত্রের অনুসন্ধানের একটি দীর্ঘমেয়াদী প্রচেষ্টা হিসেবে এমওপি পরিকল্পিত হয়েছিল। নাসা ডিপ স্পেস নেটওয়ার্ক-এর অন্তর্ভূক্ত বেতার টেলিস্কোপসমূহ, পশ্চিম ভার্জিনিয়ার জাতীয় বেতার জ্যোতির্বিজ্ঞান পর্যবেক্ষণাগারের বেতার টেলিস্কোপ এবং পুয়ের্তো রিকোর আরেসিবো পর্যবেক্ষণাগারের  রেডিও টেলিস্কোপকে এমওপির কাজে ব্যবহার করার সংকল্প করা হয়েছিল। প্রাপ্ত সংকেতসমূহ বিশ্লেষণের জন্য দেড় কোটি চ্যানেল ধারণক্ষমতা সম্পন্ন একাধিক বর্ণালী বিশ্লেষকও এই প্রকল্পের অংশ ছিল। বর্ণালী বিশ্লেষকগুলো একত্রিত করে তাদের ক্ষমতা বর্ধিত করা যেত। নির্দিষ্ট লক্ষের অনুসন্ধানে ব্যবহৃত বিশ্লেষকের ব্যান্ডউইথ প্রতি চ্যানেলে ১ হার্টজ, এবং আকাশ জরিপে নিয়োজিত বিশ্লেষকগুলোর ব্যান্ডউইথ ছিল চ্যানেলপ্রতি ৩০ হার্টজ।
এমওপি মার্কিন যুক্তরাষ্ট্রের কংগ্রেসের উপহাস আকর্ষণ করে এবং চালু হওয়ার এক বছরের মধ্যেই প্রকল্পটি বাতিল হয়ে যায়। তবে সেটি সমর্থকরা সরকারী তহবিল ছাড়াই প্রকল্পটি অব্যাহত রাখায় সচেষ্ট ছিলেন, এবং ১৯৯৫ সালে মাউন্টেইন ভিউ এর অলাভজনক সেটি ইনস্টিটিউট ব্যক্তিবর্গীয় অর্থায়নে এমওপি প্রকল্পটিকে "ফিনিক্স" নামে পুনরুজ্জীবিত করে। জিল টার্টারের পরিচালনায় ফিনিক্স প্রকল্প এমওপির গবেষণা অব্যহত রেখেছে, এবং প্রায় ১,০০০ নিকটবর্তী সূর্য-তুল্য তারার পর্যবেক্ষণ করছে। ১৯৯৫ থেকে ২০০৪ এর মার্চ ফিনিক্সের পর্যবেক্ষণে ব্যবহৃত হয়েছে অস্ট্রেলিয়ার পার্কস বেতার টেলিস্কোপ, পশ্চিম ভার্জিনিয়ার জাতীয় বেতার জ্যোতির্বিজ্ঞান পর্যবেক্ষণাগারের  বেতার টেলিস্কোপ, এবং পুয়ের্তো রিকোর আরেসিবো মানমন্দিরের  বেতার টেলিস্কোপ। প্রকল্পটি ১২০০ থেকে ৩০০০ মেগাহার্টজ তরঙ্গদৈর্ঘ্যের মধ্যে প্রাপ্য চ্যানেলগুলিতে প্রায় ৮০০ তারা পর্যবেক্ষণ করেছে। অনুসন্ধানকাজ এতই সংবেদনশীল ছিল যে প্রায় ২০০ আলোকবর্ষ দূরের ১ গিগাওয়াট কার্যকর বিকিরণ ক্ষমতার উৎস শনাক্ত করতে সক্ষম হয়েছে। অধ্যাপক টার্টারের মতে, ২০১২ সালের হিসাবমতে "সেটি ইনস্টিটিউটের গবেষণা চালিয়ে যাওয়ার জন্য বছরে ২০ লাখ মার্কিন ডলার এবং বিশ্বজুড়ে সমস্ত ধরনের সেটি কার্যকলাপ চালাতে তার প্রায় ১০ গুণ অর্থ" ব্যয় হয়।
চলমান বেতার অনুসন্ধান
অনেক বেতার তরঙ্গ পৃথিবীর বায়ুমণ্ডল বেশ ভালভাবেই অতিক্রম করতে পারে, এর ফলে বৃহৎ বেতার এন্টেনার সাহায্যে ভূ-কেন্দ্রিক বেতার টেলিস্কোপের সাহায্যে মহাবিশ্বের পর্যবেক্ষণ করা সম্ভব হয়েছে। উপরন্তু, মানবসভ্যতার চিহ্ন হিসেবে টেলিভিশন, রেডিও, এবং অন্যান্য যোগাযোগ মাধ্যমের পার্শ্বপ্রতিক্রিয়ায় প্রচুর তড়িৎচৌম্বক বিকিরণ উৎপন্ন হচ্ছে। পুনরাবৃত্তিমূলক এবং সংকীর্ণ ব্যান্ডউইথে প্রবাহিত হয়– এই বৈশিষ্ট্যের কারণে এরকম বিকিরণকে কৃত্রিম বলে শনাক্ত করা যায়। যদি এটি সভ্যতার আদর্শ হয়ে থাকে, তবে বহির্জাগতিক সভ্যতা আবিষ্কারের একটি উত্তম উপায় হতে পারে সৌরজগতের বাইরে উৎপন্ন অনুরূপ কৃত্রিম বেতার সংকেতের অনুসন্ধান করা।
সেটি প্রকল্পের অধীনে বেতার অনুসন্ধানের জন্য বেশ কিছু আন্তর্জাতিক বেতার টেলিস্কোপ ব্যবহৃত হচ্ছে, যেমন, ইউরোপের লো-ফ্রিকোয়েন্সি অ্যারে (LOFAR), অস্ট্রেলিয়ার মার্চিসন ওয়াইডফিল্ড অ্যারে (MWA), এবং যুক্তরাজ্যের লাভেল টেলিস্কোপ।
অ্যালেন টেলিস্কোপ অ্যারে
সেটি ইনস্টিটিউট এবং বার্কলি সেটি গবেষণা কেন্দ্রের বেতার জ্যোতির্বিদ্যা ল্যাবরেটরি ১৯৯৭-১৯৯৯ সালের কিছু কর্মশালার মাধ্যমে সেটি গবেষণার জন্য বিশেষায়িত একটি বেতার টেলিস্কোপ গুচ্ছ তৈরির পরিকল্পনা করে। প্রথম দিকে পরিকল্পনার নাম ছিল ওয়ান হেক্টর টেলিস্কোপ (1HT), তবে পরে প্রকল্পটির পৃষ্ঠপোষক পল অ্যালেনের নামানুসারে "অ্যালেন টেলিস্কোপ অ্যারে" (ATA) নামকরণ করা হয়। নির্মাণ সম্পন্ন হলে এর সমষ্টিগত সংবেদনশীলতা ১০০ মিটারের অধিক ব্যাসের একটি একক বড় ডিশের সমতুল্য হবার কথা। বর্তমানে গ্রামীণ উত্তর ক্যালিফোর্নিয়ার হাট ক্রিক বেতার পর্যবেক্ষণাগারের ৪২ টি ডিশ অ্যালেন টেলিস্কোপ অ্যারের অন্তর্ভুক্ত, তবে প্রকল্পটি এখনও নির্মানাধীন রয়েছে।
পরিকল্পনা অনুসারে সম্পূর্ণ অ্যারেতে (এটিএ-৩৫০) ৩৫০ বা আরও বেশি অফসেট-গ্রেগরিয়ান বেতার ডিশ থাকবে। ২০০৭ এর মধ্যে ২.৫ লাখ মার্কিন ডলার খরচে প্রকল্পটির নির্মাণ সমাপ্তির তারিখ নির্ধারণ করা হয়েছিল। নির্মাণের অর্থ সরবরাহের দায়িত্বে ছিল সেটি ইনস্টিটিউট, এবং টেলিস্কোপের নকশা করেছিল এবং ব্যবস্থাপনা তহবিলের দায়িত্বে ছিল ক্যালিফোর্নিয়া বিশ্ববিদ্যালয়। ৪২টি ডিশের সমন্বয়ে অ্যারের প্রাথমিক অংশ (এটিএ-৪২) ২০০৭ এর অক্টোবরে চালু হয়েছিল। এটিএ-৩৫০ এর পরিকল্পিত ডিএসপি সিস্টেমটি অতি উচ্চাভিলাষী। এটিএ-৪২ এর প্রযুক্তিগত ফলাফল এবং অর্থায়নের ওপর সম্পূর্ণ এটিএ-৩৫০ অ্যারের ভবিষ্যত নির্ভর করছে।
সেটি গবেষণা কেন্দ্র (সিএসআর) প্রতিদিন ১২ ঘণ্টা করে এটিএ দ্বারা বহির্জাগতিক সংকেত অনুসন্ধান করে। ২০০৭-২০১৫ পর্যন্ত, এটিএ কয়েক কোটি সম্ভাব্য প্রযুক্তিগত সংকেত শনাক্ত করেছে। তবে এসব সংকেতের কোনটিই নির্ভরযোগ্য হিসেবে গ্রহণ করা যায় নি, কারণ এগুলো হয়, ক) পৃথিবীর কৃত্রিম উপগ্রহ বা ভূকেন্দ্রিক উৎস দ্বারা উৎপন্ন বলে প্রতীয়মান, অথবা, খ) নূন্যতম ১ ঘণ্টা সময়সীমার আগেই অদৃশ্য হয়ে গেছে। বর্তমানে সিএসআর এর গবেষকরা শনাক্তকরণের নূন্যতম সময়সীমা কমানোর এবং অন্তর্নিহিত বার্তা থাকতে পারে এমন সংকেত শনাক্ত করার ক্ষমতা অর্জনের উপায় বের করার চেষ্টা করছেন।
বার্কলির জ্যোতির্বিজ্ঞানীরা সেটি গবেষণা ছাড়াও অন্যান্য বেশ কিছু বিজ্ঞান বিষয়ক অনুসন্ধানে এটিএ ব্যবহার করছিলেন।  তবে ২০১১ সালে ক্যালিফোর্নিয়া বিশ্ববিদ্যালয় এবং সেটি ইনস্টিটিউটের মধ্যে সহযোগিতা বন্ধ হয়ে যায়।
২০১১ সালের এপ্রিলে অর্থ সংকটের কারণে এটিএ কার্যক্রম বন্ধ করে দিতে বাধ্য হয়। পরে ব্যক্তি পর্যায়ের সহায়তায় এবং মার্কিন বিমানবাহিনীর অর্থায়নে ওই বছরের ডিসেম্বর থেকে এটিএ-এর নিয়মিত কার্যক্রম পুনরায় চালু হয়।
২০১২ সালে কোয়ালকমের সহ-প্রতিষ্ঠাতা ও প্রধান বিজ্ঞানী ফ্র্যাঙ্কলিন অ্যান্টোনিও ৩৬ লাখ মার্কিন ডলারের অনুদান দিয়ে অ্যালেন টেলিস্কোপ অ্যারের কার্যক্রমে নতুন উদ্যম আনেন। এর ফলে এটিএ-এর সমস্ত রিসিভারগুলির ব্যাপক উন্নয়ন করা সম্ভব হয়, এবং সংবেদনশীলতা ও সূক্ষ্ম কম্পাঙ্কে অনুসন্ধানের ব্যাপ্তি বহুগুণ বৃদ্ধি পায় (যদিও প্রাথমিকভাবে বেতার যন্ত্রাংশসমূহ কেবল ১২ গিগাহার্টজ পর্যন্ত সীমিত ছিল)। ২০১৩ এর জুলাইয়ের মধ্যে এই উন্নত রিসিভারগুলির প্রথমটির স্থাপন এবং কার্যকারিতা প্রমাণিত হয়েছে। ২০১৪ সালের জুন এর ভিতর ৪২ টি এন্টেনার প্রতিটিরই অনুরূপ উন্নয়ন আশা করা হচ্ছে।
অ্যালেন টেলিস্কোপ অ্যারে বহিরাগত বুদ্ধিমত্তার অনুসন্ধানের জন্য বিশেষ ক্ষমতাসম্পন্ন, এছাড়া জ্যোতির্বৈজ্ঞানিক বেতার উৎসসমূহ (যেমন অব্যাখ্যাত, অপুনরাবৃত্তিক, সম্ভাব্য ভিন্ন নক্ষত্রপুঞ্জ থেকে আগত FRB বা ফাস্ট রেডিও বার্স্ট নামে পরিচিত বেতার বিচ্ছুরণ) আবিষ্কারের জন্য বিশেষভাবে উপযুক্ত।
সেরেনডিপ (SERENDIP)
বার্কলি সেটি গবেষণা কেন্দ্র কর্তৃক ১৯৭৯ সালে সেরেনডিপ (SERENDIP) প্রকল্পটি চালু হয় । SERENDIP এর পূর্ণাঙ্গ নাম হল Search for Extraterrestrial Radio Emissions from Nearby Developed Intelligent Populations, বা "নিকটস্থ বহির্জাগতিক উন্নত বুদ্ধিমান জনগোষ্ঠীর বেতার নির্গমনের অনুসন্ধান"। সেরেডনিপ প্রকল্প চলমান "মূলধারার" বৃহৎ রেডিও টেলিস্কোপগুলির "পিঠে চড়া" বা "সহভোক্তা" হিসাবে সুবিধা গ্রহণ করে। এ প্রকল্পের নিজস্ব পর্যবেক্ষণ ব্যবস্থা নেই; অন্যান্য জ্যোতির্বিজ্ঞান গবেষণার জন্য বেতার টেলিস্কোপগুলো গভীর মহাকাশের যে তথ্য আহরণ করে, তার ওপরই সেরেনডিপ বিশ্লেষণ চালায়। সেরেনডিপের ব্যবহৃত টেলিস্কোপের মধ্যে রয়েছে আরেসিবো টেলিস্কোপ এবং গ্রিন ব্যাংকের এনআরএও ৯০ মি. টেলিস্কোপ।
এই প্রকল্প হতে প্রায় ৪০০ টি সম্ভাব্য বহির্জাগতিক সংকেত পাওয়া গেছে, কিন্তু সেগুলো সত্যিই বহির্জাগতিক বুদ্ধিমত্তার চিহ্ন কীনা তা নিশ্চিত করার মত যথেষ্ট তথ্য সংগৃহীত হয়নি।
ব্রেকথ্রু লিসেন
ব্রেকথ্রু লিসেন হল মহাবিশ্বে বহির্জাগতিক যোগাযোগ সংকেত অনুসন্ধানের জন্য একটি দশ বছর মেয়াদী উদ্যোগ যা ২০১৫ সালের জুলাই মাসে ১০ কোটি মার্কিন ডলার তহবিলের সমর্থনে শুরু হয়, এবং পূর্বে ব্যবহৃত হয়নি এমন উপকরণ ও কৌশল ব্যবহার করে বিস্তৃতভাবে অনুসন্ধান চালাচ্ছে। এটে এযাবতকালের মধ্যে বহির্জাগতিক প্রাণের সবচেয়ে ব্যাপক অনুসন্ধান হিসাবে বর্ণনা করা হয়েছে। ব্রেকথ্রু লিসেন-এর বিজ্ঞান প্রকল্পটি বার্কলি সেটি গবেষণা কেন্দ্র ভিত্তিক,  ক্যালিফোর্নিয়া বিশ্ববিদ্যালয়ের জ্যোতির্বিজ্ঞান বিভাগে অবস্থিত।
পশ্চিম ভার্জিনিয়ার গ্রিন ব্যাংকের এবং অস্ট্রেলিয়ার পার্কস পর্যবেক্ষণাগারের দুটি প্রধান বেতার রেলিস্কোপ মিলিয়ে ব্রেকথ্রু লিসেন প্রকল্পটি প্রতি বছর সহস্রাধিক ঘণ্টার অনুসন্ধান চালায়। অন্যদিকে এর আগে প্রতি বছর মাত্র ২৪ থেকে ৩৬ ঘণ্টা সর্বমোট বহির্জাগতিক প্রাণের সন্ধানে ব্যয়িত হত। এছাড়া লিক পর্যবেক্ষণাগারের স্বয়ংক্রিয় গ্রহ অন্বেষক যন্ত্রটি লেজার বিকিরণ থেকে আগত দৃশ্যমান সংকেতের অনুসন্ধান করছে। বেতার টেলিস্কোপে সংগৃহীত উচ্চ হারের বিশাল পরিমাণ তথ্য (গ্রিন ব্যাংকে প্রায় ২৪ গিগাবাইট/সেকেন্ড) বিশ্লেষণের জন্য বিশেষায়িত হার্ডওয়্যার নির্মাণের প্রয়োজন পড়েছে। এর মধ্যে কিছু তথ্য সেটি@হোম নেটওয়ার্কের স্বেচ্ছাসেবকদের কম্পিউটারেও বিশ্লেষিত হয়। আধুনিক সেটির প্রতিষ্ঠাতা ফ্র্যাঙ্ক ড্রেক ব্রেকথ্রু লিসেনের উপদেষ্টা পরিষদের সদস্যপদে রয়েছেন।
আণবিক ভর
থাম্ব|অক্সিজেনের আণবিক ভর ১৬ গ্রাম/মোল আণবিক ভর (Molecular mass, সংক্ষেপে m) হল সংশ্লিষ্ট কোন পদার্থের একটি অণুর ভর: এটিকে ডাল্টন এককে (Da বা u) পরিমাপ করা হয়। একই যৌগের বিভিন্ন অণুর বিভিন্ন আণবিক ভর থাকতে পারে, কারণ তারা একটি পদার্থের ভিন্ন ভিন্ন আইসোটোপ দ্বারা গঠিত হয়ে থাকতে পারে। ইউপ্যাক সংজ্ঞানুযায়ী, একক পারমাণবিক ভরের সাথে সেই অণুর ভরের অনুপাত কে আপেক্ষিক আণবিক ভরের পরিমাণ বলা হয় (যা ডাল্টন নামেও পরিচিত) এবং এটি এককবিহীন হয়। আণবিক ভর এবং আপেক্ষিক আণবিক ভর সম্পূর্ণ আলাদা হলেও মৌলের ভরের সাথে সম্পর্কিত। নির্দিষ্ট একটি পদার্থের ভর এবং সেই পদার্থের পরিমাণের অণুপাতকে মোলার ভর বলা হয়। অর্থাৎ মোলার ভরের সংজ্ঞানুযায়ী, একটি পদার্থের ভরকে সেই পদার্থের পরিমাণ দ্বারা ভাগ করাকে বোঝায় এবং এটিকে গ্রাম/মোল (g/mol) এককে প্রকাশ করা হয়। সাধারণত বড় আকারের এবং সহজেই বিশ্লেষণযোগ্য (ওজনযোগ্য) পদার্থের পরিমাপ করতেই মোলার ভর ব্যবহৃত হয়।
বহির্জাগতিক বুদ্ধিমত্তা অনুসন্ধান
ফাস্ট (FAST)
চীনের ৫০০ মিটার অ্যাপারচারের গোলাকার টেলিস্কোপ বা ফাস্ট (FAST, Five hundred meter Aperture Spherical Telescope) এর বিজ্ঞান সংকল্পের অংশ হিসাবে বহির্জাগতিক সংকেত অনুসন্ধান লিপিবদ্ধ করেছে। এটি চীনের জাতীয় উন্নয়ন ও সংস্কার কমিশন (এনডিআরসি) এর অর্থায়নে চীনের বিজ্ঞান একাডেমি (সিএএস) এর অন্তর্গত জাতীয় জ্যোতির্বৈজ্ঞানিক পর্যবেক্ষণ সংস্থা (এনএওসি) দ্বারা পরিচালিত হয়। ফাস্টই হল বহির্জাগতিক বুদ্ধিমত্তা অনুসন্ধানকে মৌলিক বৈজ্ঞানিক লক্ষ্য ধরে নির্মিত প্রথম বেতার পর্যবেক্ষণাগার। চীনের কুইচৌ প্রদেশে কার্স্ট প্রক্রিয়ায় সৃষ্ট প্রাকৃতিক গোলাকার নিম্নভূমির ওপর নির্মিত ব্যাসের ডিশ দ্বারা ফাস্ট গঠিত। এটি বিশ্বের বৃহত্তম ভরাট-অ্যাপারচার রেডিও টেলিস্কোপ। নিজস্ব ওয়েবসাইট অনুযায়ী ফাস্ট ২৮ আলোকবর্ষ দূরত্ব পর্যন্ত ১৪০০ টি তারার অনুসন্ধান করতে পারে। যদি ফাস্টের ট্রান্সমিটারের বিকিরণ শক্তি দশ লাখ মেগাওয়াটে উন্নীত করা হয়, তাহলে টেলিস্কোপটি দশ লাখ তারা অনুসন্ধানে সক্ষম হবে। এর তুলনায়, আরেসিবো ৩০৫ মিটার টেলিস্কোপের সংবেদনশীলতার বিস্তার ১৮ আলোকবর্ষ।
সেটি@হোম
সেটি@হোম হল ডেভিড গেদে এবং ক্রেইগ ক্যাসনফের উদ্ভাবিত একটি জনপ্রিয় স্বেচ্ছাসেবা-ভিত্তিক ডিস্ট্রিবিউটেড কম্পিউটিং প্রকল্প যা ১৯৯৯ সালের মে মাসে ক্যালিফোর্নিয়া বিশ্ববিদ্যালয়ের বার্কলি সেটি গবেষণা কেন্দ্রে শুরু হয়েছিল। প্রথমদিকে প্ল্যানেটারি সোসাইটি এবং প্যারামাউন্ট পিকচার্স এর অর্থায়ন করত, এবং পরে ক্যালিফোর্নিয়া রাজ্য এ দায়িত্ব নেয়। প্রকল্পটির পরিচালক ডেভিড পি অ্যান্ডারসন এবং প্রধান বিজ্ঞানী ড্যান ওয়ার্থিমার। যেকোন ব্যক্তি বার্কলি ওপেন ইনফ্রাস্ট্রাকচার ফর নেটওয়ার্ক কম্পিউটিং (BOINC) সফটওয়্যারটি ব্যবহার করে সেটি@হোম প্রকল্পের সাথে যুক্ত হতে পারেন। ব্যবহারকারীর কম্পিউটার যখন নিষ্ক্রিয় অবস্থায় থাকে, সেসময় সফটওয়্যারটি সেটি প্রকল্পের তথ্য বিশ্লেষণে কম্পিউটারটিকে কাজে লাগায়। প্রোগ্রামটি সেরেনডিপ IV থেকে ২.৫ মেগাহার্টজ ব্যান্ডে সংগৃহীত তথ্যের একটি "কর্ম ইউনিট" এর সংকেত বিশ্লেষণ করে, এবং প্রাপ্ত ফলাফল স্বয়ংক্রিয়ভাবে বার্কলিতে অবস্থিত সেটি@হোম এর সার্ভারগুলিতে ফেরত পাঠায়। ২০০৯ এর ২৪ জুন মোতাবেক প্রকল্পটিতে এক লাখ আশি হাজারেরও বেশি সক্রিয় অংশগ্রহণকারীর মোট ২,৯০,০০০ এরও বেশি সংখ্যক কম্পিউটার যুক্ত ছিল। এই কম্পিউটারগুলি সমষ্টিগতভাবে সেটি@হোম প্রকল্পে গড়ে ৬১৭ টেরাফ্লপস কম্পিউটেশনাল শক্তি সরবরাহ করে।
চাহর-মাহাল ও বাখতেয়রি প্রদেশ
চাহর-মাহাল ও বাখতেয়রি প্রদেশ ইরানের ৩০টি প্রদেশের একটি। এটি দেশটির দক্ষিণ-পশ্চিম অংশে অবস্থিত। এর রাজধানীর নাম শাহ্‌রেকোর্দ। প্রদেশটির আয়তন ১৬,৩২২ বর্গকিলোমিটার এবং জনসংখ্যা প্রায় ৯ লক্ষ (২০১১ সালের প্রাক্কলন অনুযায়ী)। প্রদেশটিকে ২০১৪ সালে ইরানের ২ নম্বর প্রশাসনিক অঞ্চলের অন্তর্গত করা হয়।
আণবিক ভর
পারস্পরিক সম্পর্কিত এই আণবিক ভর, আণবিক ওজন এবং মোলার ভর শব্দগুলিকে বিজ্ঞানের বিভিন্ন ক্ষেত্রে প্রায়শই ঘুরিয়ে-ফিরিয়ে ব্যবহার করা হয় এবং যেখানে এদের মধ্যে পার্থক্য করা ভীষণ কঠিন হয়ে পড়ে। কিন্তু বিজ্ঞানের অন্যান্য ক্ষেত্রে, এদের মধ্যে পার্থক্য অত্যন্ত গুরুত্বপূর্ণ। সাধারণত আণবিক ভর একটি একক অথবা নির্দিষ্ট অণুর ভরকে নির্দেশ করে এবং এটি আণবিক ওজনের থেকে কিছুটা আলাদা হয়। আণবিক ওজন একটি নমুনার গড় ওজনকে নির্দেশ করে। ২০১৯ সালে এসআই একক পরিশোধন এবং পুনঃসংজ্ঞায়িত করার আগে, ডাল্টন (Da বা u) এককে প্রকাশিত এই পরিমাণগুলি সংজ্ঞানুযায়ী সংখ্যাগতভাবে সমতুল্য ছিল এবং এই নির্দিষ্ট পরিমাণকে গ্রাম/মোল (g/mol) এককে প্রকাশ করা হত এবং যা ছিল সংখ্যাগতভাবে আন্তঃপরিবর্তনশীল। ২০ মে ২০১৯ সালে এসআই এককের পুনঃসংজ্ঞায়নের পর, এই সম্পর্কগুলিকে শুধুমাত্র প্রায় সমতুল্য হিসেবে গণ্য করা হয়।
বহির্জাগতিক বুদ্ধিমত্তা অনুসন্ধান
সেটি@হোম
২০০৪ সালে বেতার উৎস SHGb02+14A থেকে একটি কৃত্রিম সংকেত শনাক্ত করা হয়েছে বলে প্রচারমাধ্যমে জল্পনা ছড়ায়, কিন্তু গবেষকরা জানান যে কম্পাঙ্কটি দ্রুত সরে গেছে এবং যে তিনটি সেটি@হোম কম্পিউটার এটি শনাক্ত করেছিল তা র‌্যানডম সম্ভাবনার অন্তর্গত বলে যথেষ্ট নির্ভরযোগ্য নয়। ২০১০ সাল নাগাদ ১০ বছর ধরে তথ্য সংগ্রহের পর সেটি@হোম প্রকল্পটি আরেসিবো পর্যবেক্ষণাগারে সমগ্র আকাশের প্রায় ২০ শতাংশ অঞ্চলের প্রতিটি বিন্দুতে অন্তত তিনবার স্ক্যান করে ওই নির্দিষ্ট কম্পাঙ্কের অনুসন্ধান চালিয়েছে।
আণবিক ভর
ছোট থেকে মাঝারি আকারের অণুগুলির আণবিক ভরকে ভর বর্ণালি বীক্ষণ দ্বারা পরিমাপ করা হয় এবং সেই নির্দিষ্ট অণুর উপাদানগুলির গঠন নির্ধারণ করতেও এটি ব্যবহার করা হয়। প্রোটিনের মতো বৃহদাকৃতি অণুর আণবিক ভরগুলিকেও ভর বর্ণালি বীক্ষণ দ্বারা নির্ধারণ করা যায়; যদিও, পদার্থের স্ফটিকবিজ্ঞান-জাত তথ্য (অর্থাৎ পদার্থের নির্দিষ্ট অণুর উপাদানগুলির গঠন) অথবা ভর বর্ণালীকৃত তথ্য উপলব্ধ না থাকলেও পদার্থের সান্দ্রতা এবং আলোক-বিচ্ছুরণ ধর্মকে ব্যবহার করে সেই পদার্থের আণবিক ভর নির্ধারণ করা সম্ভব।
বহির্জাগতিক বুদ্ধিমত্তা অনুসন্ধান
সেটি নেট
সেটি নেটওয়ার্ক বা সেটি নেট বর্তমানে চলমান একমাত্র ব্যক্তিগত সেটি অনুসন্ধান প্রক্রিয়া। খরচ কমানো এবং সহজে নির্মাণযোগ্য করার জন্য সেটি নেট স্টেশন সাধারণ ভোক্তাপর্যায়ের ইলেকট্রনিক যন্ত্রাংশ দিয়ে তৈরি হয়। স্টেশনটির গঠনে রয়েছে, দিগংশ এবং উচ্চতা পরিবর্তনযোগ্য ৩ মিটার ব্যাসের উপবৃত্তাকার এন্টেনা, ১৪২০ মেগাহার্টজ কম্পাঙ্কের লো নয়েজ অ্যাম্পলিফায়ার, প্রশস্ত ব্যান্ডের শব্দ পুনর্গঠনারী রিসিভার, এবং সমস্ত ব্যবস্থাটি নিয়ন্ত্রণ ও প্রাপ্ত তথ্য বিশ্লেষণের জন্য একটি সাধারণ ব্যক্তিগত কম্পিউটার।
অ্যান্টেনাটিকে আকাশের নির্দিষ্ট বিন্দুতে লক্ষ্যবদ্ধ করে রাখা যায়, ফলে দীর্ঘক্ষণ ধরে একই স্থানের তথ্য সংগ্রহ করা সম্ভব হয়। বর্তমানে সেটি নেট দ্বারা ওয়াও! সংকেতের উৎস অঞ্চলের পর্যবেক্ষণ করা হচ্ছে। এই প্রকল্পের সংগৃহীত সমস্ত তথ্য ইন্টারনেট আর্কাইভে সংরক্ষণ করা হচ্ছে।
SETI নেট প্রকল্পটি ১৯৮০ দশকে যাত্রা শুরু করেছিল বহির্জাগতিক অনুসন্ধানের পেছনের বিজ্ঞান সম্পর্কে অধ্যয়নের জন্য। অপেশাদার সেটি সম্প্রদায়ের জন্য প্রকল্পটি থেকে এপর্যন্ত কয়েকটি সফ্টওয়্যার প্যাকেজ তৈরি করা হয়েছে, যেমন একটি জ্যোতির্বৈজ্ঞানিক ঘড়ি, সেটি গবেষণার তথ্যের ফাইল ব্যবস্থাপনার জন্য একটি ফাইল ম্যানেজার, অপেশাদার ক্ষেত্রের জন্য তৈরি একটি স্পেকট্রাম বিশ্লেষক, ইন্টারনেটের মাধ্যমে নেট স্টেশনের দূর-নিয়ন্ত্রণ ব্যবস্থা, ইত্যাদি।
আণবিক ভর
গণনা
আণবিক ভরকে সেই অণুতে উপস্থিত প্রতিটি নিউক্লাইডের পারমাণবিক ভর থেকে গণনা করা হয়, আর প্রতিটি উপাদানের আদর্শ পারমাণবিক ওজন থেকে মোলার ভর নির্ণয় করা হয়। কোনো একটি নমুনার সংশ্লিষ্ট উপাদানের আইসোটোপিক বন্টনকে নির্ধারণ করতে আদর্শ পারমাণবিক ওজন গণনা করা হয় (সাধারণত "স্বাভাবিক" বলে ধরে নেওয়া হয়)। উদাহরণস্বরূপ বলা যায়, পানির মোলার ভর ১৮.০১৫৩(৩) গ্রাম/মোল হলেও এক একটি জলকণার আণবিক ভর ১৮.০১০ ৫৬৪৬৮৬৩(১৫) ডাল্টন (1H2 16O) এবং ২২.০২৭ ৭৩৬৪(৯) ডাল্টন (2H2 18O) এই সীমার মধ্যেই থাকে।
পারমাণবিক এবং আণবিক ভর সাধারণত ডাল্টন এককে নির্ধারণ করা হয়, যা আইসোটোপ 12C (কার্বন ১২) এর ভরের সাপেক্ষে নির্ণয় করা হয়। অর্থাৎ সংজ্ঞানুযায়ী, 12C-এর ভর ১২ ডাল্টনের সমান। উদাহরণস্বরূপ নিচের তালিকায় মিথেনের (আণবিক সংকেত: CH4) মোলার ভর এবং আণবিক ভর গণনা করা হল:
আরও নির্দিষ্টভাবে একে "আপেক্ষিক আণবিক ভর" বলা হয়ে থাকে। প্রসঙ্গত আপেক্ষিক পারমাণবিক এবং আণবিক ভরের মান মাত্রাহীন হয়। কিন্তু সাধারণত এককরূপে ডাল্টন ব্যবহৃত হয়। পদার্থের ১ মোল পরিমাণ ভরকে মোলার ভর হিসাবে ধরা হয়, অর্থাৎ সংজ্ঞানুযায়ী প্রতি মোল পরিমানে একক পরিমাণ ভরকে (গ্রাম) মোলার ভর বলা হয়।
উপরোক্ত উদাহরণের তালিকায়, কার্বনের আদর্শ পারমাণবিক ওজন হল ১২.০১১ গ্রাম/মোল, ১২.০০ গ্রাম/মোল নয়। কারণ প্রাকৃতিকভাবে কার্বনকে 12C, 13C এবং 14C আইসোটোপের একটি মিশ্রণরূপে পাওয়া যায়, যাদের ভর যথাক্রমে ১২ Da, ১৩.০০৩৩৫৫ Da এবং ১৪.০০৩২৪২ Da হয়ে থাকে। এই আইসোটোপগুলির অনুপাতও বিভিন্ন নমুনার ক্ষেত্রে বিভিন্ন রকমের হয়, তাই পৃথিবীর বিভিন্ন জায়গায় এর গড় মানকে ১২.০১১ গ্রাম/মোল হিসেবে ধরা হয়। এর বিপরীতে, প্রাকৃতিকভাবে হাইড্রোজেন কম বৈচিত্র্যময় হয়ে থাকে বলে এর আদর্শ পারমাণবিক ওজনও কম বৈচিত্র্যপূর্ণ এবং কম পরিবর্তনশীল হয়ে থাকে। অর্থাৎ, কার্বনের এই উদাহরণে বোঝা যায় যে, সর্বোচ্চ বৈচিত্র্যের আদর্শ পারমাণবিক ওজন দ্বারা মোলার ভরের নির্ভুলতা সীমাবদ্ধ থাকে। মোলার ভরের অনিশ্চয়তা এবং আণবিক ভরের অনিশ্চয়তা সমান নয়। আণবিক ভরের অনিশ্চয়তা বিশ্বের প্রাকৃতিক আইসোটোপগুলির বৈচিত্র্যের ওপর নয়, পরিমাপের বৈচিত্র্য (ত্রুটি) এর ওপর নির্ভরশীল। উচ্চ-ক্ষমতাসম্পন্ন ভর বর্ণালি বীক্ষণে ভর আইসোটোপোমার গুলিকে 12C 1H4 এবং 13C 1H4 এক একটি স্বতন্ত্র অণু হিসাবে পরিলক্ষিত হয়, যাদের আণবিক ভর যথাক্রমে ১৬.০৩১ Da এবং ১৭.০৩৫ Da হয়ে থাকে। ভর বর্ণালি বীক্ষণে পরিলক্ষিত শিখর বিন্দুগুলির তীব্রতা আণবিক পদার্থের আইসোটোপিক প্রাচুর্যের সমানুপাতিক হয়। ১৭ Da আণবিক ভর বিশিষ্ট 12C 2H 1H3 ক্ষেত্রেও এটি লক্ষ্য করা যায়।
ভর বর্ণালিবীক্ষণ পদ্ধতি
ভর বর্ণালিবীক্ষণে একটি ছোট অণুর আণবিক ভরকে সাধারণত একক আইসোটোপ বিশিষ্ট ভর (মনোআইসোটোপিক মাস্) হিসাবে ধরা হয়। অর্থাৎ, অণুর ভর শুধুমাত্র প্রতিটি উপাদানের সবচেয়ে সাধারণ আইসোটোপকে ধারণ করে থাকে। উল্লেখ্য যে, আইসোটোপ নির্বাচনকে যেরূপভাবে সংজ্ঞায়িত করা হয়ে থাকে, তা আণবিক ভরের এই আইসোটোপ চয়নের ক্ষেত্রে খানিকটা আলাদা প্রকৃতির হয় এবং এইভাবে নির্ধারিত নির্দিষ্ট আণবিক ভরকে অনেক সম্ভাবনার একটি একক রূপে গণ্য করা হয়। একক আইসোটোপ বিশিষ্ট আণবিক ভর গণনা করার ক্ষেত্রে, ব্যবহৃত ভরগুলিকে আইসোটোপের ভর তালিকাতে পাওয়া গেলেও একটি সাধারণ পর্যায় সারণীতে পাওয়া যায় না। অধীক পরমাণু বিশিষ্ট বৃহত্তর অনুগুলির গঠন, অণুগুলি তে উপস্থিত প্রতিটি উপাদানের প্রচুর সংখ্যক সাধারণ আইসোটোপের ওপর নির্ভরশীল না হওয়ার কারণে এসব ক্ষেত্রে প্রায়ই গড় আণবিক ভর ব্যবহৃত হয়। পরিসংখ্যানগত ভাবে প্রতিটি অণু জুড়ে আইসোটোপ প্রতিনিধিত্বকারী পরমাণুগুলির বিচরণের সম্ভাবনা থাকায়, তাত্ত্বিকভাবে পর্যায় সারণীর আদর্শ পারমাণবিক ওজন ব্যবহার করে গড় আণবিক ভরকে গণনা করা হয়। একক নমুনার গড়, ভৌগলিকভাবে বন্টিত নমুনার গড়ের সমান না হওয়ার কারনে একটি নমুনার গড় আণবিক ভর সাধারণত ভিন্ন হয়।
বহির্জাগতিক বুদ্ধিমত্তা অনুসন্ধান
সেটি লীগ এবং প্রজেক্ট আর্গাস
স্যাটেলাইট টিভির ডিশকে গবেষণার যোগ্য মাঝারি সংবেদনশীলতার বেতার টেলিস্কোপ হিসেবে ব্যবহার প্রচলন করে সেটি লীগ। প্রতিষ্ঠানটি অপেশাদার ছোট বেতার টেলিস্কোপগুলির একটি বিশ্বব্যাপী নেটওয়ার্কের সমন্বয় করেছে আর্গাস প্রকল্প-এর অধীনে, যার লক্ষ্য হচ্ছে সমগ্র আকাশের তাংক্ষনিক সমীক্ষার ক্ষমতা অর্জন করা। আর্গাস প্রকল্পটির প্রথম পরিকল্পনা হয়েছিল নাসার অধুনা-বাতিলকৃত সেটি গবেষণার অংশ হিসেবে। বর্তমানে ২৭টি দেশের ১৪৩টি বেতার টেলিস্কোপ আর্গাস প্রকল্পের অধীনে রয়েছে। আর্গাস প্রকল্পের যন্ত্রগুলি সাধারণত ১০−২৩ ওয়াট/বর্গমিটার এর মত সংবেদনশীলতা প্রদর্শন করে, যা ১৯৭৭ সালে প্রসিদ্ধ "ওয়াও!" সংকেত শনাক্তকালে ওহাইও রাজ্য বিশ্ববিদ্যালয়ের "বিগ ইয়ার" বেতার টেলিস্কোপের অর্জিত সংবেনশীলতার কাছাকাছি।
"আর্গাস" নামটি এসেছে একটি পৌরাণিক গ্রীক রক্ষী পশুর নাম থেকে, যার চোখ ছিল ১০০টি এবং একই সময়ে সবদিকে দেখতে পারত। সেটি গবেষণার প্রেক্ষাপটে এই নামটির ব্যবহার হয়েছিল কথাসাহিত্যে বেতার টেলিস্কোপের প্রসঙ্গে (আর্থার সি ক্লার্কের "ইম্পেরিয়াল আর্থ", কার্ল সেগানের "কনট্যাক্ট")। এছাড়া নাসার "সাইক্লপস" নামের গবেষণা প্রকল্পটিও প্রাথমিকভাবে আর্গাস নামে পরিচিত ছিল, এবং একই নামে ওহাইও রাজ্য বিশ্ববিদ্যালয়ে একটি সর্বদিকাভিমুখী বেতার টেলিস্কোপের নকশা করা হয়েছিল।
আলোক নির্ভর অনুসন্ধান
বেশিরভাগ সেটি অনুসন্ধান হয় রেডিও বর্ণালীতে, তবে কিছুসংখ্যক গবেষক মনে করেন বহির্জাগতিক সভ্যতা শক্তিশালী লেজার রশ্মি দ্বারা দৃশ্যমান আলোর তরঙ্গদৈর্ঘ্যেও যোগাযোগ করতে পারে। ১৯৬১ সালে নেচার পত্রিকায় "অপটিকাল মেজার দ্বারা আন্তগ্রহ এবং আন্ত:নাক্ষত্রিক যোগাযোগ" শিরোনামের প্রবন্ধে আর. এন. শোয়ার্জ এবং চার্লস হার্ড টাউনস সর্বপ্রথম এই ধারণাটি প্রকাশ করেন। তবে ১৯৭১ সালে অনুষ্ঠিত সাইক্লপ্স গবেষণায় সিদ্ধান্ত নেয়া হয় যে, দূরবর্তী নক্ষত্রের চেয়ে উজ্জ্বল লেজার উৎপাদন করা প্রায় অসম্ভব বলে দৃশ্যমান আলোয় সেটি অনুসন্ধান নিষ্প্রয়োজন। ১৯৮৩ সালে প্রসিডিংস অফ দ্যা ন্যাশনাল একাডেমি অফ সায়েন্সেস সাময়িকীতে টাউনস আলোক সেটি পর্যবেক্ষণের ওপর বিস্তারিত গবেষণা প্রকাশ করেন, যা সেটি সম্প্রদায়ের ব্যাপক সমর্থন লাভ করে।
আলোক পর্যবেক্ষণের পথে প্রধানত দুটি বাধা রয়েছে। প্রথমত, লেজার রশ্মি "মনোক্রোম্যাটিক" বা একরঙা, অর্থাৎ, কেবল একটি কম্পাঙ্কে প্রচারিত হয়; তাই কোন কম্পাঙ্কে অনুসন্ধান চালাতে হবে তা নির্ধারণ করা কঠিনসাধ্য (অবশ্য সংকীর্ণ কম্পাঙ্কে লেজার সংকেত প্রেরণ করা হলে তরঙ্গের বিস্তার বৃদ্ধি পায়, যা বিকিরণ শনাক্ত করতে সহায়ক)। দ্বিতীয়ত, সর্বদিকে বিস্তৃত বেতার তরঙ্গের বিপরীতে, লেজার রশ্মি একটি নির্দিষ্ট অভিমুখে গমন করে, তাই সরাসরি পৃথিবীর অভিমুখে প্রেণ না করা হলে লেজার রশ্মি শনাক্ত করা অনেকটাই অসম্ভাব্য হয়ে পড়ে।
আলোক-ভিত্তিক সেটি অনুসন্ধানের সমর্থকরা উচ্চ শক্তির লেজার এবং একটি ১০ মি ব্যাস আয়নাকে আন্ত:নাক্ষত্রিক নির্দেশক হিসেবে ব্যবহারের কার্যকারিতার ওপর তাত্ত্বিক গবেষণা চালিয়েছেন। গবেষণার বিশ্লেষণে দেখা গেছে যে, এ ব্যবস্থায় লেজার থেকে একটি অণুতরঙ্গ বিচ্ছুরণ আয়নায় ফোকাস করা হলে দূরবর্তী সভ্যতা থেকে তা সূর্যের তুলনায় হাজার হাজার উজ্জ্বল হয়ে দৃশ্যমান হবে। এর ফলে সাইক্লপ্স গবেষণার সিদ্ধান্ত ভুল প্রমাণিত হয়েছে। একটি স্বয়ংক্রিয়ভাবে ব্যবস্থা গঠন করা যেতে পারে যা সম্ভাব্য বহির্জাগতিক সভ্যতার অবস্থানের একটি তালিকা থেকে এক একেকটি লক্ষ্যস্থলে নির্দিষ্ট মাত্রায় লেজার তরঙ্গ প্রেরণ করতে থাকবে। এভাবে ১০০ আলোকবর্ষ দূরত্বের মধ্যে সমস্ত সূর্য-সমতুল্য নক্ষত্রে লেজার সংকেত পাঠানো সম্ভব। কার্বন যৌগের তৈরি দুই মিটার ব্যাসের আয়না এবং আলো শনাক্তকারী বিন্যাসের সাহায্যে কম খরচে এধরনের স্বয়ংক্রিয় ব্যবস্থার নকশাও এই গবেষণায় বর্ণিত হয়েছে। এটি দূরবর্তী সভ্যতার লেজার বিচ্ছুরণ চিহ্নিত করার জন্য আকাশ পর্যবেক্ষণ চালাতে পারে।
আণবিক ভর
ভর আলোকমিতি
একক-অণু স্তরে প্রোটিন, লিপিড, শর্করা এবং নিউক্লিক অ্যাসিডের আণবিক ভর নির্ধারণের জন্য একটি দ্রুত, দ্রবণ নির্ভরশীল, ধাপ-মুক্ত পদ্ধতি হল ভর আলোকমিতি (ইংরেজি: Mass Photometry, সংক্ষেপে MP)। প্রতিসরণাঙ্ক বিশিষ্ট বিচ্ছিন্ন আলোকের অণুবীক্ষণের ওপর যা নির্ভরশীল। এটি দ্বারা প্রোটিন দ্রবণ এবং কাচ পাত্রের জোড়বন্ধনের মাঝে বিক্ষিপ্ত আলোর বৈসাদৃশ্যকে শনাক্তকরণ করা হয়ে থাকে এবং এটি অণুর ভরের সাথে রৈখিকভাবে সমানুপাতিক হয়। এই পদ্ধতিটি নমুনার সমসত্বতা পরিমাপ করতে, প্রোটিনের বহুমুখী অবস্থার শনাক্তকরণে, জটিল বৈশিষ্ট্যযুক্ত বৃহদাকার অনুগুলির সমাবেশ নির্ধারণে (যেমন: রাইবোজোম, GroEL, AAV) এবং প্রোটিনের মিথস্ক্রিয়া নির্ণয় (যেমন: প্রোটিন-প্রোটিন মিথস্ক্রিয়া) করতেও কাজে লাগে। ৪০ হাজার ডাল্টন থেকে ৫ লাখ ডাল্টন পর্যন্ত বিস্তৃত পরিসরের (৪০kDa – ৫MDa) আণবিক ভরকে একটি সঠিক মাত্রায় পরিমাপ করতে ভর আলোকমিতি ব্যবহার করা হয়।
বহির্জাগতিক বুদ্ধিমত্তা অনুসন্ধান
আলোক নির্ভর অনুসন্ধান
বেশ কিছু অপটিক্যাল সেটি পরীক্ষা বর্তমানে চলমান রয়েছে। হার্ভার্ড-স্মিথসোনিয়ানের একটি দল (পল হরোভিৎজও এতে যুক্ত) একটি লোজার চিহ্নিতকারী যন্ত্র তৈরি করে হার্ভার্ডের অপটিক্যাল টেলিস্কোপে বসিয়েছে। এই টেলিস্কোপটির সাধারণ নক্ষত্র জরিপ কাজের সাথে অপটিক্যাল সেটি জরিপও পাশাপাশি চলছে। ১৯৯৮ এর অক্টোবর থেকে ১৯৯৯ এর নভেম্বরের মধ্যে জরিপে প্রায় ২,৫০০ তারা পর্যবেক্ষণ করা হয়েছে। কোন কৃত্রিম লেজার সংকেত ধরা না পড়লেও প্রচেষ্টাটি চলমান রয়েছে। দলটি অনুসন্ধানের পরবর্তী ধাপ হিসেবে প্রিন্সটন বিশ্ববিদ্যালয়ের  টেলিস্কোপে অনুরুপ ব্যবস্থা স্থাপন করার জন্য বিশ্ববিদ্যালয় কর্তৃপক্ষের সাথে কাজ করছে। এই কাজ সম্পন্ন হলে অনুসন্ধানে ত্রুটি হ্রাস করার জন্য টেলিস্কোপদুটি একই লক্ষ্যস্থলে যুগপৎ পর্যবেক্ষণ করবে। উপরন্তু, অনুরূপ লেজার সংকেত শনাক্তকারী সুবিধাসম্বলিত একটি বিশেষায়িত  টেলিস্কোপেরও নকশা করা হয়েছে যা সমগ্র আকাশে আলোক পর্যবেক্ষণ চালাবে। এই টেলিস্কোপটি ম্যাসাচুসেটসের ওক রিজ পর্যবেক্ষণাগারে স্থাপন করার পরিকল্পনা রয়েছে।
আণবিক ভর
হাইড্রোডায়নামিক পদ্ধতি
প্রাথমিক ভাবে, আণবিক ভরকে মার্ক-হাউইঙ্কয়ের সম্পর্ক দ্বারা নির্ধারণ করা হয়। এর মূলনীতি হল, "বৃহদাকার অণুর দ্রবণগুলির (বা সাসপেনশন) অন্তর্নিহিত সান্দ্রতা একটি নির্দিষ্ট দ্রাবকের মধ্যে বিচ্ছুরিত কণাগুলির আয়তনের অনুপাতের উপর নির্ভরশীল।" বিশেষত, আণবিক ভরের সাথে সম্পর্কিত হাইড্রোডাইনামিক আকারও একটি রূপান্তর কারকের (ইংরেজি: Conversion Factors) উপর নির্ভর করে, যা একটি নির্দিষ্ট অণুর আকৃতিকেই বর্ণনা করে থাকে। হাইড্রোডাইনামিক প্রভাবের প্রতি সংবেদনশীল বিভিন্ন নিয়ম থেকে আপাত আণবিক ভরকে নির্ণয় এবং বর্ণনা করা যায়; এর মধ্যে ডি এল এস, এস ই সি (জি পি সি নামেও পরিচিত যখন দ্রবীর্ভূত হল একটি জৈব দ্রাবক), সান্দ্রতা মাপণ, এবং বিস্তৃত পারমাণবিক চৌম্বকীয় অনুরণনীয় বর্ণালি বীক্ষণ (DOSY) বিশেষ ভাবে উল্লেখযোগ্য। এরপর বৃহদাকার অনুগুলির নির্দিষ্ট মানের ক্রম ব্যবহার করে আপাত হাইড্রোডাইনামিক আকার দ্বারা আনুমানিক আণবিক ভর গণনা করা যেতে পারে। যেহেতু এই গণনাতে ক্রমাঙ্কনের প্রয়োজন হয়, তাই এটিকে "আপেক্ষিক" আণবিক ভর নির্ধারণের একটি পদ্ধতি হিসাবেই গণ্য করা হয়।
বহির্জাগতিক বুদ্ধিমত্তা অনুসন্ধান
আলোক নির্ভর অনুসন্ধান
এছাড়া বার্কলির ক্যালিফোর্নিয়া বিশ্ববিদ্যালয় এবং নিরোসেটি (NIROSETI) সমন্বিতভাবে আলো-ভিত্তিক সেটি গবেষণা পরিচালনা করছে। বহির্গ্রহ অনুসন্ধানকারী জিওফ্রি মার্সির তত্ত্বাবধানে এবং ব্রেকথ্রু লিসেন-এর অধীনে একটি আলোক অনুসন্ধান চলমান, যেখানে বহির্গ্রহ অনুসন্ধানকালে প্রাপ্ত বর্ণালী তথ্যের বিশ্লেষণ করা হয়। তবে এক্ষেত্রে লেজার স্পন্দন নয়, বরং বিরতিহীন লেজার সংকেতের খোঁজ করা হয়। এ প্রকল্পটির অনুসন্ধানে ব্যবহৃত হচ্ছে ক্যালিফোর্নিয়ার হ্যামিল্টন পর্বতচূড়ায় অবস্থিত লিক পর্যবেক্ষণাগারের স্বয়ংক্রিয় গ্রহ অন্বেষক (Automated Planet Finder) টেলিস্কোপ। হার্ভার্ড-স্মিথসোনিয়ান সেটি গবেষকদল বার্কলির অপর একটি অপটিক্যাল সেটি প্রকল্পের ব্যবস্থাপনা করছে, এবং এটি পরিচালনা করছেন ড্যান ওয়ার্থিমার, যিনি  হার্ভার্ড-স্মিথসোনিয়ান দলের লেজার শনাক্তকরণ ব্যবস্থাটি তৈরি করেছিলেন। এই অনুসন্ধান প্রকল্পটিতে লিউশনার পর্যবেক্ষণাগারের এ  স্বয়ংক্রিয় টেলিস্কোপ এবং ওয়ার্থিমারের নির্মিত একটি পুরানো লেজার শনাক্তকারী ব্যবহৃত হচ্ছে।
২০১৭ সালের মে মাসে জ্যোতির্বিজ্ঞানীরা একটি প্রতিবেদনে এমন কয়েকটি গবেষণার কথা উল্লেখ করেন যেখানে বহির্জাগতিক বুদ্ধিমত্তার প্রযুক্তিক স্বাক্ষর চিহ্নিত করার জন্য লেজার বিকিরণ পর্যবেক্ষণের প্রস্তাব করা হয়েছে। এদের মধ্যে কেআইসি ৮৪৬২৮৫২ নক্ষত্রের কথা উঠে এসেছে। তারাটির উজ্জ্বলতায় এক ধরনের অস্বাভাবিক ওঠানামা লক্ষ্য করা যায়, যার পেছনে একটি কারণ হতে পারে তারাটিকে ঘিরে রাখা কোন বৃহদাকার কৃত্রিম কাঠামো (যেমন ডাইসন সোয়ার্ম)। তথাপি গবেষণাটিতে কেআইআইসি ৮৪৬২৮৫২ থেকে প্রযুক্তি-সম্পর্কিত কোন চিহ্নের অকাট্য প্রমাণ পাওয়া যায়নি।
গামা-রশ্মি বিস্ফোরণ
গামা-রশ্মি বিচ্ছুরণ বহির্জাগতিক যোগাযোগের একটি সম্ভাব্য লক্ষণ হতে পারে। এরকম উচ্চ শক্তির বিস্ফোরণ গড়ে প্রায় প্রতি দিনই অন্তত একবার করে পর্যবেক্ষণযোগ্য মহাবিশ্ব জুড়ে পরিলক্ষিত হয়। তবে বর্তমানে সেটি পর্যবেক্ষণ এবং বিশ্লেষণে গামা রশ্মির কম্পাঙ্ক অন্তর্ভুক্ত নয়, কারণ এগুলো পৃথিবীর বায়ুমণ্ডল দ্বারা শোষিত হয়ে যায় বলে ভূকেন্দ্রিক রিসিভারে শনাক্ত করা কঠিন। উপরন্তু, এরকম বিস্ফোরণের ব্যান্ডউইথের বিস্তার অত্যধিক, যা বর্তমান ডিজিটাল সংকেত প্রক্রিয়াকরণ সিস্টেমের পক্ষে বিশ্লেষণ করা অত্যন্ত জটিল। তবুও, গামা-রশ্মি বিস্ফোরণের রহস্যময়তা ভীনগ্রহবাসী সম্পর্কিত ধারণায় উৎসাহ দিয়ে চলেছে। এমআইটি-এর হেস্ট্যাক পর্যবেক্ষণাগারের জন এ. বল অনুমান করেন যে, প্রযুক্তিগত সিঙ্গুলারিটি অর্জনকারী কোন উন্নত সভ্যতা মাত্র দুই মিলিসেকেন্ডব্যাপী গামা রশ্মি বিচ্ছুরণে ১×১০১৮ বিট তথ্য প্রেরণ করতে সক্ষম হবে, যা "পৃথিবীর সমগ্র জীবমণ্ডল, জিন এবং তথ্য, মিম, সমস্ত গ্রন্থাগার এবং কম্পিউটার মাধ্যমের তথ্য উপাদানের সমষ্টির সমতুল্য"।
বহির্জাগতিক নিদর্শনের অনুসন্ধান
বহির্জাগতিক বুদ্ধিমত্তার অনুসন্ধানের জন্য আন্ত:নাক্ষত্রিক বার্তাবাহী প্রোবের সম্ভাবনাটি ১৯৬০ সালে সর্বপ্রথম উত্থাপন করেছিলেন রোনাল্ড নিউবোল্ড ব্রেসওয়েল (ব্রেসওয়েল প্রোব দেখুন)। ১৯৭৮ সালে ব্রিটিশ ইন্টারপ্ল্যানেটারি সোসাইটির দায়দালাস প্রকল্পে এই পদ্ধতির প্রযুক্তিগত সম্ভাব্যতা প্রদর্শিত হয়। ১৯৭৯ সালে রবার্ট ফ্রিটাস প্রস্তাব করেন যে বেতার সংকেত প্রেণের চাইতে মহাকাশযানে করে বার্তাবহন বহির্জাগতিক সভ্যতার সাথে যোগাযোগের শ্রেয়তর পদ্ধতি (ভয়েজার গোল্ডেন রেকর্ড দেখুন)।
কোন বস্তুতে একটি বার্তা লিখে আন্তঃনাক্ষত্রিক গন্তব্যে প্রেরণ করা, তড়িৎচৌম্বক তরঙ্গ দ্বারা যোগাযোগের চেয়ে অনেক বেশি শক্তিসাশ্রয়ী হতে পারে, যদি আলোক গতির চেয়ে দীর্ঘ বিলম্ব স্বীকার করে নেয়া যায়। অবশ্য, "হ্যালো" এর মত অত্যন্ত সরল বার্তার জন্য বেতার মাধ্যমই উপযুক্ত। যদি শক্তির অপ্রতুলতাকে প্রযুক্তিগত বাধা বলে গণ্য করা হয়, তাহলে সৌরকেন্দ্রিক বহির্জাগতিক নিদর্শন অনুসন্ধান (SETA) প্রচলিত বেতার ও আলোক অনুসন্ধানের পরিপূরক হতে পারে।
সেটি বেতার বীকন তত্ত্বের "সম্ভাব্য কম্পাঙ্ক" ধারণার মতই, স্বয়ংক্রিয় বহির্জাগতিক পর্যবেক্ষক যানের সম্ভাব্য বিশ্রামস্থল হতে পারে পৃথিবী-চাঁদ বা সূর্য-পৃথিবী স্থিতিশীল কক্ষপথসমূহ। তাই এধরনের এলাকায় বহির্জাগতিক নিদর্শন অনুসন্ধানের দীর্ঘমেয়াদী সেটি পরিকল্পনা গঠন করা যায়।
১৯৭৯ সালে ফ্রিটাস এবং ভালদেজ পৃথিবী-চাঁদ ব্যবস্থার লাগ্রাঞ্জীয় বিন্দু L4 এবং L5 এর কাছাকাছি এলাকায় এবং সংশ্লিষ্ট কক্ষীয় বলয়ের সৌর-সমাপতিত স্থানগুলিতে সম্ভাব্য বহির্জাগতিক প্রোবের আলোক অনুসন্ধান পরিচালনা করেছিলেন, তবে প্রায় ১৪তম ধাপের সূক্ষ্মতায়ও উল্লেখযোগ্য কিছু পাওয়া যায় নি। ১৯৮২ সালে তারা আরও একটি বিস্তৃত অনুরূপ অনুসন্ধান করেন, যার লক্ষ্যস্থল ছিল পৃথিবী-চাঁদ সিস্টেমের পাঁচটি লাগ্রাঞ্জীয় অবস্থান, স্থিতিশীল L4 / L5 কক্ষপথের সৌর-সমাপতিত অবস্থান, L1 / L2 এর নিকটবর্তী সম্ভাব্য স্থিতিশীল অসমতল কক্ষপথ, পৃথিবী-চাঁদ L3, এবং সূর্য-পৃথিবী L2 অবস্থান । তবে এবারও অতি সূক্ষ্ম সংবেনদশীলতা দিয়েও কোন বহির্জাগতিক চিহ্ন আবিষ্কার করা সম্ভব হয়নি।
১৯৮৩ সালের জুন মাসে ভালদেজ এবং ফ্রিটাস হ্যাট ক্রিক পর্যবেক্ষণাগারের ২৬ মি বেতার টেলিস্কোপ দিয়ে ১৫১৬ মেগাহার্টজে অতিসূক্ষ্ম ট্রিটিয়াম রেখার অনুসন্ধান করেন। এসময় তারা ২০ আলোকবর্ষের মধ্যে অবস্থিত সকল নক্ষত্রসহ ১০৮টি মহাকাশীয় বস্তুর পর্যবেক্ষণ করেন। ট্রিটিয়াম কম্পাঙ্কটি উল্লেখযোগ্য বলে মনে করা হয়েছিল কারণ (১) আইসোটোপটি মহাবিশ্বে প্রাকৃতিকভাবে বিরল, (২) কম্পাঙ্কটি ভূ-কেন্দ্রিক পর্যবেক্ষণের অণুতরঙ্গ পরিসরের প্রায় মাঝামাঝি অবস্থিত, এবং (৩) বহির্জাগতিক উন্নত সভ্যতায় নিউক্লীয় সংযোজন দ্বারা শক্তি উৎপাদন প্রক্রিয়ার উপজাত হিসাবে ট্রিটিয়াম অতিসূক্ষ্ম বিকিরণ ঘটতে পারে। এ পর্যবেক্ষণে প্রশস্ত ও সংকীর্ণ ব্যান্ডে যথাক্রমে ৫-১০x10−২১ এবং ০.৭-২x১০−২৪ ওয়াট/মি২/চ্যানেল পর্যায়ের সংবেদনশীলতা অর্জিত হয়েছিল, তথাপি তবে কোনও বহির্জাগতিক লক্ষণ শনাক্ত করা যায়নি।
প্রযুক্তিক স্বাক্ষর
প্রযুক্তির লক্ষণ তথা প্রযুক্তিক স্বাক্ষর বা টেকনোসিগনেচার বহির্জাগতিক সভ্যতার অনুসন্ধানে একটি সাম্প্রতিক গৃহীত উপায়। টেকনোসিগনেচার বিভিন্ন উৎস থেকে উদ্ভূত হতে পারে, যেমন ডাইসন গোলক, মহাকাশ আয়না বা সৌর আচ্ছাদন। অথবা শিল্প সভ্যতার নির্গত বায়ুমণ্ডলীয় দূষণ, বা ভিনগ্রহের শহরের আলো, যা বৃহদাকার হাইপারটেলিস্কোপ তৈরি করা হলে তা দিয়ে সঙ্গে শনাক্ত করা যেতে পারে।
প্রযুক্তিক স্বাক্ষরকে সামগ্রিকভাবে তিন স্তরে বিভক্ত করা যেতে পারে: জ্যোতির্প্রকৌশল প্রকল্প, গ্রহ-উৎসগত সংকেত, এবং সৌরজগতের ভিতরে ও বাইরে আবিষ্কৃত মহাকাশযান।
সূর্য গোত্রীয় কোন নক্ষত্রের অবলোহিত বিকিরণ পর্যবেক্ষণে কিংবা দৃশ্যমান বর্ণালীতে নক্ষত্রটির আপাত অন্তর্ধান লক্ষ্য করে ডাইসন গোলকের মত সৌর-আবরক জ্যোতির্প্রকৌশলগত নির্মাণ (যা নক্ষত্রের সম্পূর্ণ বিকিরণকে শক্তিতে রূপান্তরিত করার জন্য তৈরি) শনাক্ত করা যেতে পারে। তবে এক দল গবেষক পৃথিবীর নিকটস্থ প্রায় এক লাখ বৃহৎ নক্ষত্রপুঞ্জের পর্যবেক্ষণ করেও অত্যন্ত উন্নত প্রযুক্তিগত সভ্যতার কোন সুস্পষ্ট লক্ষণ আবিষ্কার করতে পারেননি।
জ্যোতির্প্রকৌশলের আরেকটি সম্ভাব্য রূপ, শ্কাদভ থ্রাস্টার বা নক্ষত্র ইঞ্জিন, নক্ষত্রের অবস্থানকে প্রভাবিত করতে সক্ষম, এবং নক্ষত্রের সম্মুখে থ্রাস্টারটি অতিক্রম করার সময় একে শনাক্ত করা সম্ভব হতে পারে। এছাড়া সৌরজগতের মধ্যে গ্রহাণু ভাণ্ডারের আহরণও জ্যোতির্প্রকৌশলগত স্বাক্ষরের একটি উদাহরণ।
তবে কোন গ্রহে শনাক্তকৃত আলোক এবং তাপীয় লক্ষণ থেকে স্পষ্টভাবে সভ্যতার অস্তিত্ব প্রমাণ করার জন্য তাকে প্রাকৃতিক উৎসগত আলোক বা তাপীয় সংকেত হতে পৃথক করতে হবে। কলোসাস কর্মীদলের যুক্তিমতে, সভ্যতার তাপীয় স্বাক্ষরটি একটি "আরামদায়ক" সীমার মধ্যে থাকবে, যা গ্রহটির নিজস্ব তাপমাত্রার তুলনায় মাত্র কয়েক ডিগ্রি উষ্ণতর। অন্যদিকে দাবানল, আগ্নেয়গিরি প্রভৃতি প্রাকৃতিক উৎসে সৃষ্ট তাপ উল্লেখযোগ্যবাবে তীব্রতর হয়, তাই বিভিন্ন তরঙ্গদৈর্ঘ্যে সর্বোচ্চ তাপমাত্রা পর্যবেক্ষণ করে কৃত্রিম এবং প্রাকৃতিক উৎস পৃথক করা যাবে।
বহির্জাগতিক মহাকাশযান প্রযুক্তিক স্বাক্ষর অনুসন্ধানের একটি অন্যতম লক্ষ্যবস্তু। চৌম্বক পালসম্পন্ন আন্ত:নাক্ষত্রিক মহাকাশযানের উৎপন্ন সিনক্রোট্রন বিকিরণ হাজার হাজার আলোকবর্ষ দূর থেকেও শনাক্তযোগ্য হতে পারে, এবং অন্যান্য প্রযুক্তিতে তৈরি মহাকাশযানসমূহ তুলনামূলক নিকট দূরত্ব তথাপি বহুদূর শনাক্ত করা যাবে। এছাড়া সৌরজগতের অভ্যন্তরে উপস্থিত কোন সম্ভাব্য বহির্জাগতিক রোবোটিক মহাকাশ প্রোব শনাক্ত করার জন্য আলোক এবং বেতার অনুসন্ধান চলছে।
প্লাংক স্কেল অ্যাক্সেলারেটরের উচ্চশক্তির নিউট্রিনোগুলি পর্যাপ্ত উন্নত সভ্যতার জন্য বহু মেগাপারসেক দূরত্ব থেকে শনাক্তযোগ্য হওয়া সম্ভব।